 **Ministerul Mediului, Apelor şi Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - PROIECT**

**19 IULIE 2016**

Ca urmare a solicitării de emitere a acordului de mediu adresată OPRE GEORGETA,cu domiciliul în judeţul Bistrița-Năsăud, comuna Dumitra, localitatea Dumitra, nr. 288, înregistrată la Agenţia pentru Protecţia Mediului Bistriţa-Năsăud cu nr. 11059/27.11.2015, cu ultima completare la nr. 6491/9.06.2016 în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţelor Comisiei de Analiză Tehnică din *14.01.2015, 25.05.2016,* şi urmare a analizei desfăşurată în cadrul şedinţei Comisiei Interne de Analiză din data de *19.07.2016,* că proiectul *Construire grajd pentru creşterea vitelor, grajd pentru creşterea porcilor şi fânare, amplasat în judeţul Bistriţa-Năsăud, comuna Dumitra, localitatea Dumitra, nr. 671/A*, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*- pe amplasament se desfăşoară activitatea de**creştere a bovinelor de lapte - cod CAEN 0141 - rev 2, (0121 - rev 1) şi creşterea altor bovine - cod CAEN 0142 - rev 2, (0121 - rev 1), activitate autorizată prin Autorizaţia de mediu nr. 130/15.06.2016,*

*- activitatea existentă dispune de teren cu suprafața de 16.300 m2, şi cuprinde:*

* *construcţie în regim de înălţime parter, cu suprafaţa de 862 m2, cu destinaţia de adăpost pentru bovine, compartimentat în spaţiu pentru furajare, boxe pentru odihnă, maternitate, sală de muls, spaţiu pentru taur;*
* *platformă cu suprafaţa de 120 m2, pe care sunt amplasate 60 boxe pentru viţei;*
* *platformă betonată cu suprafaţa de 862 m2 cu destinaţia de spaţiu de recreere;*
* *construcţie în regim de înălţime P+M, cu suprafaţa de 320 m2, compartimentată în: birouri, vestiare, spaţiu pentru colectarea laptelui;*
* *construcţie în regim de înălţime parter, cu suprafaţa de 500 m2, cu destinaţia de spaţiu preparare şi depozitare furaje;*
* *construcţie tip şopron cu suprafaţa de 500 m2 cu destinaţia de fânar;*
* *platformă asfaltată cu suprafaţa de 200 m2 pentru depozitarea cerealelor;*
* *siloz furaje vegetale cu suprafaţa de 500 m2;*
* *lagună impermeabilizată cu volum de 8500 m3, pentru colectarea şi stocarea provizorie a apelor uzate menajere, tehnologice şi a dejecţiilor;*
* *căi de acces, spaţii verzi, locuri de parcare.*

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la:*

*- pct. 1, lit. e „instalaţii pentru creşterea intensivă a animalelor de fermă, altele decât cele incluse în anexa nr. 1” şi*

*- la punctul 13, lit. a) „orice modificare sau extindere, altele decât cele prevăzute la pct. 22 din anexa 1 ale proiectelor prevăzute în anexa 1 sau în prezenta anexă, deja autorizate, executate sau în curs de a fi executate”;*

*Proiectul prevede:*

*b) suprafaţa destinată proiectului este de 23.700 m2, pe care se propune realizarea următoarelor:*

*- grajd de vite cu S=3756 m2 care cuprinde şi sală de colectare a laptelui,*

*- padoc pentru vite cu S=560 m2,*

*- grajd de porci cu S=287 m2,*

*- căi de acces cu S=500 m2;*

*Prin realizarea proiectului, amplasamentul va avea o suprafaţă totală de 40.000 m2 şi presupune creşterea capacităţii de creştere a vitelor de la 200 capete la 600 capete vite şi creşterea porcinelor la 60 capete;*

*c) alimentarea cu apă în scop menajer, igienico-sanitar şi tehnologic se va realiza din aceeaşi sursă (subterană-izvor de coastă), prin prelungirea reţelei existente pe amplasament până la obiectivele propuse;*

*d) apelor uzate menajere şi tehnologice se evacuează împreună cu dejecţiile de la grajdurile de vite, în lagună impermeabilizată, existentă pe amplasament, cu capacitate de stocare de 8500 m3, după care vor fi utilizate ca şi îngrăşământ pe terenurile agricole ale titularului; titularul dispune, (conform adeverinţei eliberate de primăria Dumitra) de 198 ha teren agricol;*

*e) dejecţiile de la porcine se vor evacua în bazin betonat vidanjabil cu capacitate de 64 m3.*

*f) Proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite.*

*g) Dintre resursele naturale se utilizează agregate minerale, lemn și apă.*

*h) La faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă.*

*i) Nu se utilizează substanţe periculoase sau tehnologii care să inducă risc de accidente.*

*j) Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*k) pentru proiect a fost emis de Administraţia Bazinală de Apă Someş-Tisa Avizul de gospodărire a Apelor nr. 129/5.05.2015;*

*l) Primăria comunei Dumitra a emis Autorizaţia de construire nr. 33/8.06.2016;*

*m) Din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*n) Anunţul public privind depunerea solicitării de emitere a acordului de mediu a fost mediatizat prin: afişare la sediul Primăriei comunei Dumitra, publicare în presa locală, afişare pe site-ul şi la sediul APM Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Se va amenaja un spaţiu cu suprafaţa betonată, dotat cu recipienţi pentru depozitarea provizorie, selectivă a deşeurilor rezultate din activitate.*

 *Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

 *Deşeurile menajere vor fi transportate şi depozitate prin relaţie contractuală cu operatorul de salubritate.*

*4. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*5. Pământul rezultat din săpături va fi utilizat pentru lucrări de nivelare şi de refacere a terenului.*

*6. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*7. Se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*8. Autovehiculele şi utilajele folosite pe parcursul execuţiei lucrărilor vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*9. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*10. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*11. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

*12. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*13. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*14.* *Se va realiza o perdea de protecţie vegetală la limita perimetrului obiectivului, la terminarea lucrărilor de construire.*

*15. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu, pentru verificarea conformării cu actul de reglementare şi se va solicita şi obţine autorizaţia de mediu revizuită.*

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin. (3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea lucrărilor de punere în aplicare a proiectului este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU,

 AVIZE, ACORDURI AUTORIZAȚII,

 biolog-chimist Sever Ioan ROMAN

 ing. Marin Liviu Catarig

 Întocmit,

 ing. Livia Puşcaş